Diari Oficial de la Generalitat Valenciana


Sumari del DOGV 1499, del 07-03-1991 (1991/820547)

RESOLUCIÓ de 25 de febrer de 1991, de la Direcció General de Comerç, sobre convocatòria de campanyes de reforma d'estructures comercials.
-----------------------------------------------------------------------------------------------------------------------------------------

### Dades del document

Número de DOGV
:   1499

Data del DOGV
:   07-03-1991

Secció del DOGV
:   ALTRES DISPOSICIONS

Número del document
:   1991/820547


Data del document
:   25-02-1991

Organisme emissor
:   Conselleria d'Indústria, Comerç i Turisme

Tipus de document
:   Resolució

Correcció d'errades

Anàlisi jurídica

Resolució de 25 de febrer de 1991, de la Direcció General de Comerç, sobre convocatòria de campanyes de reforma d'estructures comercials.  
L'article 14 de L'Ordre de 30 de novembre de 1987, de la Conselleria d'indústria, Comerç i Turisme, estableix que per Resolució de la Direcció General de Comerç es procedirà a la convocatòria d'ajudes per a campanyes concretes, en matèria de reforma d'estructures comercials.  
La positiva repercussió que aquesta trajectòria empresa fa uns anys ha tingut en el sector de la distribució a la Comunitat Valenciana, i el desenvolupament d'un programa que afavoresca la competitivitat de les nostres empreses de cara a la propera integració en el mercat únic europeu, fa que es plantege una ampliació en els àmbits d'aplicació i incidència d'aquests suports a la PIME comercial.  
En virtut d'això i d'acord amb el que estableix la Disposició Final Primera de L'Ordre esmentada, aquesta Direcció General de Comerç, ha resolt:  
Article primer  
Es convoquen les següents campanyes en matèria de reforma d'estructures comercials:  
1. Campanya de renovació i desenvolupament comercial en els centres històrics dels municipis d'Alcoi, Alacant, Castelló, Gandia, Ontinyent, Orihuela, València, la Vila Joiosa, Xàtiva i Jijona.  
2. Campanya de modernització, transformació, trasllat i adequació de les empreses comercials ja situades a les zones d'influència de noves formes comercials.  
3. Campanya de foment de l'associacionisme.  
4. Campanya de foment de la millora de L'equipament i la gestió dels establiments existents, mitjançant l'adquisició d'equip informàtic.  
5. Campanya de modernització del sector de la distribució de béns de consum quotidià.  
Article segon  
1. Per a la campanya de renovació i desenvolupament comercial en els centres històrics esmentats en l'article primer, s'estableixen les següents vies de suport:  
a) Subvencions del 20% del cost de l'adequació de la part externa de l'establiment (rètols, façanes i aparadors) al seu voltant arquitectònic i urbanístic, amb un màxim de 2.000.000 PTA per establiment.  
b) Subvencions del 20% amb un límit de 5.000.000 PTA. per establiment del cost de la inversió a realitzar en noves implantacions, reformes significatives i equipament d'establiments que desenvolupen la seua activitat en baixos comercials, ubicats en les trames urbanes comercialment deprimides dels centres històrics.  
Per a la tramitació d'aquestes ajudes i en els casos en que resulte procedent, s'haurà de presentar una sol·licitud d'informe o una resolució, si cal, de la Direcció General de Patrimoni Cultural de la Conselleria de Cultura, Educació i Ciència.  
2. Per a la campanya de modernització, transformació, trasllat i adequació de les empreses comercials ja situades en les zones d'influència de noves formes comercials, els projectes hauran d'anar dirigits, en general, a l'execució d'inversions que contribuesquen a millorar la posició comercial i/o ampliació d'aquestes, i tindran preferència els que s'establesquen en equipaments comercials col·lectius.  
El percentatge màxim de subvenció serà del 20% sense superar la quantitat de 2.000.000 PTA per establiment.  
3. Per a la campanya de foment de l'associacionisme es fixen dues possibilitats:  
a) Suport del 15 % dels recursos invertits per l'empresa comercial per a la seua participació o accés a la forma associativa, amb un límit d'1.000.000 de PTA per establiment.  
b) Subvenció del 15% de la inversió en immobilitzat necessària, en l'establiment comercial per a adequar-se a les condicions establertes per la forma associativa, sense superar la quantitat d'1.000.000 de PTA per establiment preexistent.  
4. Per a la campanya d'equipament informàtic es podran concedir subvencions de fins el 15%, amb un límit de 500.000 PTA per establiment preexistent, del cost de l'equipament sempre que aquest, segons els Serveis Tècnics de la Direcció General de Comerç, s'ajuste a les necessitats presents i futures, si compta amb un pla d'expansió definit de l'empresa.  
5. Per a la campanya de modernització del sector de distribució de béns de consum quotidià (alimentació, drogueria i neteja llar) s'estableixen les línies de suport següents:  
a) Subvenció del 20%, amb un límit de 3.000.000 PTA per establiment, per als projectes d'inversió que tinguen com a objectiu la transformació de comerços polivalents en especialitzats.  
b) Subvenció del 20%, amb un límit de 3.000.000 PTA per establiment, als projectes de conversió que pretenguen la transformació del regim de vendes tradicionals en autoservei.  
c) Subvenció del 20%, amb un límit de 3.000.000 PTA per establiment, a les inversions que tinguen com a finalitat l'ampliació significativa de la superfície útil de vendes i que aquesta supose un augment en la competitivitat del punt de venda.  
d) Subvenció del 20%, amb un límit de 5.000.000 PTA, per als projectes d'inversió que comporten implantacions de comerç associat en regim d'autoservei i la superfície de vendes del qual no siga inferior a 400 m2.  
Article tercer  
En tot cas no es podrà concedir més d'una subvenció de les regulades en aquesta resolució, per a les distintes partides del pressupost d'inversió que es presente; es podrà completar el seu finançament amb la línia de suport financer regulada per l'Ordre de 30 de novembre de 1987, de la Conselleria d'Indústria Comerç i Turisme, tret de les inversions esmentades en l'apartat 3. a) de l'article segon d'aquesta resolució.  
Article quart  
Les sol·licituds, ajustades a model, i dirigides al Director General de Comerç es presentaran en els Serveis Territorials de Comerç, acompanyades de la documentació a que fa referència l'article 15 de l'Ordre de 30 de novembre de 1987, de la Conselleria d'Indústria, Comerç i Turisme, tret de l'esmentada en l'apartat d) de l'article esmentat.  
Article cinquè  
En funció de la diferenciada problemàtica geogràfica i/o sectorial dels establiments comercials, la Direcció General de Comerç podrà establir criteris de prioritat pel que fa a la tramitació i la concessió de les subvencions corresponents.  
DISPOSICIÓ ADDICIONAL  
Per a l'exercici pressupostari 1991, el finançament de les ajudes a que es refereix aquesta resolució, i també l'import global màxim destinat a aquestes, serà l'establert, a l'Ordre de 7 de febrer de 1991, de la Conselleria d'Indústria, Comerç i Turisme, per la qual es dóna publicitat a les dotacions pressupostaries amb càrrec a les línies de subvenció dels programes d'indústria, comerç i turisme.  
DISPOSICIÓ DEROGATÒRIA  
Queda derogada l'Ordre de 30 de maig de 1990, de la Direcció General de Comerç, sobre convocatòria de campanyes de reforma d'estructures comercials.  
DISPOSICIÓ FINAL  
Aquesta resolució vigirà el dia en que es publique en el Diari Oficial de la Generalitat Valenciana.  
València, 25 de febrer de 1991.  
El Director General de Comerç:  
Manuel López Estornell.